Թե՛ արտերկրում, թե՛ Հայաստանում և Արցախում «Գրին Վեյը» իր հաճախորդների հանգիստը կազմակերպում է նրանց նախընտրած ուղղությամբ՝ անդավաճան մնալով իր կարգախոսին. «Ձեր անմոռանալի հանգիստը մեր առաքելությունն է»: Կազմակերպության հիմնադիր տնօրեն Թելման Թադևոսյանը «Գրին Վեյի» բոլոր ձեռքբերումների ու հաջողությունների հիմքը համարում է լուրջ ու պատասխանատու թիմի ձևավորումը. «Ճիշտ է՝ այս երեք տարիների ընթացքում շատ ձեռքբերումներ ենք ունեցել, բայց մեր գլխավոր ձեռքբերումը համարում եմ մեր թիմի կայացումը, որը չի փոփոխվում ամիսը մեկ, որը ամուր է ընտանիքի պես և չափազանց պատասխանատու իր գործում»: Այս թիմն անում է ամեն ինչ իր հաճախորդների հանգիստը և ուղևորությունները անմոռանալի դարձնելու համար, իսկ յուրաքանչյուր այդպիսի անմոռանալի ճանապարհորդությունը կյանքը դարձնում է ավելի հագեցած ու գունեղ: